વીક-એન્ડમાં અહીં મોટી સંખ્યામાં આવનારા પર્યટકોમાં બાળકો અને મહિલાઓ હોય છે, પણ તેમને માટે કોઈ જાતની પ્રાથમિક સુવિધા નથી. આ બીચ પર જરૂરી પ્રમાણમાં લાઇફગાર્ડ અને દુર્ઘટના વખતે જોઈતાં સાધનો જ ઉપલબ્ધ નથી. આ બીચ પર ડૂબી જવાને લીધે ૨૦૦૦માં ૧૮ લોકોનાં અને છેલ્લાં ૬ વર્ષમાં ૨૩ લોકોનાં મોત થયાં હતાં, તો ૨૦૯ લોકોને ઉગારી લેવામાં આવ્યા હતા. આક્સા બીચના સમુદ્રમાં નહીં તરવાની ચેતવણીનાં બોર્ડ પણ તૂટી ગયાં છે. પરિણામે બહારથી આવતા પર્યટકોને આ બીચની પ્રાકૃતિક સ્થિતિનો ખ્યાલ આવતો નથી.